Shenyang J-15

**Shenyang J-15**, myös nimellä **Feisha** (, kirjaimellisesti 'lentävä hai'), () on kiinalainen kaksimoottorinen lentotukialuksille suunnattu 4,5-sukupolven monitoimihävittäjä. Se on Kiinan ensimmäinen tukialushävittäjä.

## Kehitys
Shenyang hankki vuonna 2001 Ukrainasta yhden venäläisen Suhoi Su-33 -hävittäjän valmistumattoman prototyypin, joka todennäköisesti käytiin läpi ja takaisinmallinnettiin Kiinassa. Siitä alkoi J-15-hävittäjän kehistystyö. Kiina koitti ostaa Su-33-koneita Venäjältä 2000-vuosikymmenellä, mutta neuvottelut kariutuivat. Syynä oli se, että Kiina oli rikkonut Su-27-hävittäjän (Shenyang J-11) lisenssivalmistukseen ja immateriaalioikeuksiin liittyviä sopimuksia alkamalla kehittää hävittäjästä omaa J-11B-mallia, joten Venäjä ei enää suostunut myymään Su-33:a. Kiinalaisten mukaan kauppa epäonnistui, koska Venäjä olisi vaatinut Kiinaa ostamaan vähintään 50 hävittäjää ja maksamaan tarpeeksi tuotantolinjan uudelleenavaamiseksi.

J-15:n koekone teki ensilentonsa vuonna 2009. Ensimmäiset nousut ja laskut lentotukialuksella suoritettiin *[[Liaoning (lentotukialus)|Liaoningilla]]* vuonna 2012.

J-15:n kehittämistä on jatkettu ensimmäisen mallin valmistumisen jälkeen. Siitä on julkaistu monin tavoin paranneltu J-15T-malli, joka muun muassa soveltuu katapulttilaukausuihin lentotukialukselta (CATOBAR).

Kiinalaisen median väitteiden mukaan J-15:n aerodynaamiset kyvyt ovat ”todennäköisesti paremmat kuin minkään alueellisten ilmavoimien käyttämän koneen, paitsi Yhdysvaltojen F-22 Raptorin”. Samojen lähteiden mukaan J-15 pärjää sen vastinparille, Yhdysvaltojen F/A-18E/F Super Hornetille. Toisaalta kiinalaiskoneen suunnittelijat tietävät tarvitsevansa koneeseen muun muassa parempaa elektroniikkaa ja taistelujärjestelmät, ja ovat arvioineet J-15:n pärjäävän paremmin ilmataistelussa, siinä missä Super Hornet on ylivoimainen maa- ja meri-iskuissa.

## Suunnittelu

Lentotukialuslaukaisun ja -laskeutumisen vuoksi runko ja laskutelineet on vahvistettu, ja konessa pysäytyskoukku. Rungossa käytetään paljon komposiittimateriaaleja, mikä keventää konetta ja parantaa aerodynaamisia ominaisuuksia. Su-33:een verrattuna J-15:n laskeutumisnopeus on hitaampi eli tukialuskäytössä turvallisempi.

Kaksimoottorisessa J-15:ssa oli aluksi venäläiset Saturn AL-31 -moottorit, mutta ne on korvattu myöhemmin kiinalaisilla WS-10-moottoreilla.

J-15 voidaan aseistaa PL-08- ja PL-12-ilmataisteluohjuksilla (T-mallissa myös PL-10 ja PL-15) sekä monipuolisilla ilmasta maahan -aseilla.

## Mallit
* **J-15**: Yksipaikkainen perusmalli
* **J-15S**: Kaksipaikkainen versio
* **J-15T**: Paranneltu malli, jossa WS-10-moottorit, AESA-tutka, viidennen sukupolven avioniikka, paranneltu runko ja häivepinnoitus. Kykenee katapulttilaukaisuihin.
* **J-15DH**: Kaksipaikkainen elektronisen sodankäynnin versio, jossa siihen liittyvää laitteistoa. Ei kykene katapulttilaukaisuun, vaan vaati ”hyppyrin”.
* **J-15DT**: Paranneltu elektronisen sodankäynnin malli, joka kykenee katapulttilaukaisuun. Havaittiin ensikerran elokuussa 2025.

## Käyttö
J-15-hävittäjät on tarkoitettu Kiinan lentotukialuksille ja niitä on käytetty *[[Liaoning (lentotukialus)|Liaoningilla]]*, *[[Shandong (lentotukialus)|Shandongilla]]* ja *[[Fujian (lentotukialus)|Fujianilla]]*. 

Ensimmäisenä tukialushävittäjänä J-15 on tärkeä elementti Kiinan 2020-luvun vahvistunutta sotakoneistoa ja voimanosoituskykyä kaukaisemmille alueille. Sillä olisi todennäköisesti avainrooli, jos Kiina toteuttaisi uhkauksensa ja hyökkäisi Taiwaniin, mistä syttyisi laajempi sota.

## Käyttäjät
;
* Kansan vapautusarmeijan laivaston ilmavoimat

## Lähteet

## Aiheesta muualla